L’alcalde de Santa Eulàlia de Ronçana, Francesc Bonet, va anunciar en el ple ordinari celebrat dijous passat que l’Ajuntament no renovarà el contracte amb l’empresa de recollida d’escombraries Urbaser S.A., que finalitza el proper 26 de gener. L’empresa pública Savosa, que pertany al Consorci per a la Gestió dels Residus del Vallès Oriental, serà l’encarregada de gestionar el servei a partir d’aquesta data.